**SAMPLE PARENT/GUARDIAN LETTER** **(CREOLE VERSION)**

Chè Paran/Gadyen:

Pandan mwa avril la, pitit gason oubyen pitit fi ou pral pran ‘‘Stanford Achievement Test, Tenth Edition (SAT-10)’’ (Egzamen Akonplisman Stanford, Dizyèm Edisyon). SAT-10 nan se yon egzamen ofisyèl estandadize nou bay nan lekòl leta Miami-Dade County pou mezire akonplisman pitit ou nan lekti ak matematik. Pwofesè yo itilize rezilta yo pou planifye inite ak plan leson ki ranfòse ladrès elèv yo e asire pitit ou resevwa sipò ak sèvis apwopriye. Anplis, nou itilize SAT-10 pou idantifye elèv ki kalifye pou pwogram Distri a e pou evalye efikasite inisyativ Distri a.

Ane sa a, peryòd egzamen SAT-10 la se 13 a 30 avril 2021. Lekòl pitit ou a ap pran tout prekosyon nesesè pou bay yon anviwònman ki an sekirite pou egzamen sa a. Li enpòtan pou pitit ou a prezan. Tout elèv ki ale lekòl an pèsòn ap patisipe, e nou ankouraje tout elèv k ap aprann sou entènèt pou retounen lekòl la pou egzamen enpòtan sa a. Malgre sa, desizyon final pou retounen lekòl pou pran tès la rete nan men paran e/oubyen gadyen yo; Distri a ap respekte desizyon yon fanmi ki chwazi pa voye pitit li lekòl la pou pran SAT-10 la si yo ap patisipe nan aprantisaj a distans akòz COVID-19.

**‘‘Individual Student Reports (ISR)’ (Rapò Endividyèl Elèv) ap disponib ann otòn nan ane lekòl 2021-2022 an. Rezilta SAT-10 yo ap afiche sou Pòtal Paran an nan moman yo disponib.**

Mèsi pou kolaborasyon ou. Si w gen nenpòt kesyon, silvouplè kontakte lekòl la.

Sensèman,